19 मार्च 2017 को सत्ता संभालने के बाद शुरुआत उन्होंने गोरखपुर से ही की। समापन 22 जुलाई 2018 को हाथरस में किया। गोरखपुर की तमाम यात्राएं निजी थीं। लिहाजा सरकारी यात्राओं उनका जिक्र नहीं है। प्रधानमंत्री नरेंद्र मोदी का संससदीय क्षेत्र वाराणसी और अगले साल होने वाले कुंभ के नाते इलाहाबाद भी उनके लिए खास रहा। राम मंदिर के नाते उनकी अयोध्या की यात्राएं सर्वाधिक सुर्खियों में रहीं। हालांकि अयोध्या से अधिक वह इलाहाबाद और मथुरा गये। श्री राम मंदिर के नाते सुर्खियों में भले ही उनकी अयोध्या की यात्राएं और दीपावली के एक दिन पहले वहां आयोजित दीपोत्सव रहा हो, पर योगी श्रीकृष्ण की जन्म भूमि मथुरा सर्वाधिक पांच बार गये। विश्व प्रसिद्ध बरसाना के ‘रंगोत्सव’ और लोहवन के ‘फाल्गुनोत्सव’ वे रंगों से भीगे भी। अगस्त-2017 में बाढ़ के दौरान उन्होंने बलिया, महराजगंज, बहराइच, श्रावस्ती, बाराबंकी, पीलीभीत, सिद्धार्थनगर और सीतापुर का न केवल दौरा किया, बल्कि नाव से घंटों की यात्रा कर प्रभावित इलाकों में गये।